Rettens dom (Syvende Afdeling) af 10. oktober 2012 – Gem-Year og Jinn-Well Auto-Parts (Zhejiang) mod Rådet
(Sag T-172/09)
»Dumping – import af visse skruer, bolte, møtrikker og lignende varer af jern eller stål med oprindelse i Kina – EF-erhvervsgrens støtte til klagen – definitionen af den pågældende vare – skade – status som virksomhed, der opererer på markedsøkonomiske vilkår – udgifter til de vigtigste input, der i alt væsentligt afspejler markedsværdierne – artikel 2, stk. 7, litra b) og c), i forordning (EF) nr. 384/96 [nu artikel 2, stk. 7, litra b) og c), i forordning (EF) nr. 1225/2009]«
1.                     Annullationssøgsmål – fysiske eller juridiske personer – retsakter, som berører dem umiddelbart og individuelt – forordning om indførelse af antidumpingtold – forskellig told pålagt en række virksomheder – søgsmålsadgangen for den enkelte virksomhed begrænset til de af forordningens bestemmelser, som vedrører den (art. 230, stk. 4, EF) (jf. præmis 21-25)
2.                     Fælles handelspolitik – beskyttelse mod dumping – undersøgelse – Kommissionens skøn – Kommissionens forpligtelse til at afslutte proceduren, efter at støtten til klagen er faldet til under 25% af fællesskabsproduktionen – foreligger ikke (Rådets forordning nr. 384/96, som ændret ved forordning nr. 1225/2009, art. 5, stk. 4) (jf. præmis 42)
3.                     Fælles handelspolitik – beskyttelse mod dumping – undersøgelse – indledning af en undersøgelse efter klage indgivet af eller på vegne af EF-erhvervsgrenen – repræsentativiteten af EF-erhvervsgrenen, som støtter klagen – beregning – metode (Rådets forordning nr. 3924/91, art. 3, stk. 2, 3 og 4, og nr. 384/96, som ændret ved forordning nr. 1225/2009, art. 5, stk. 4) (jf. præmis 44-53)
4.                     Fælles handelspolitik – beskyttelse mod dumping – undersøgelse – definition af den pågældende vare – elementer, der kan tages i betragtning – institutionernes skønsbeføjelser – domstolsprøvelse – grænser (Rådets forordning nr. 384/96, som ændret ved forordning nr. 1225/2009, art. 1, stk. 4) (jf. præmis 58-62 og 70)
5.                     Fælles handelspolitik – beskyttelse mod dumping – skade – relevante faktorer – flerhed (Rådets forordning nr. 384/96, som ændret ved forordning nr. 1225/2009, art. 3, stk. 2 og 5) (jf. præmis 85 og 91-102)
6.                     EU-ret – fortolkning – metoder – ordlydsfortolkningen, den systematiske, den historiske og den teleologiske fortolkning – hensyntagen til begrundelsen for den pågældende retsakt (jf. præmis 105-107)
7.                     Fælles handelspolitik – beskyttelse mod dumping – dumpingmargen – fastsættelse af normalværdien – indførsler fra lande uden markedsøkonomi som omhandlet i artikel 2, stk. 7, litra b), i forordning nr. 384/96 – anvendelse af reglerne for lande med markedsøkonomi – snæver fortolkning [Rådets forordning nr. 384/96, som ændret ved forordning nr. 1225/2009, art. 2, stk. 7, litra a) og b)] (jf. præmis 117-120, 125-127 og 130-132)
8.                     Retslig procedure – fremsættelse af nye anbringender under sagens behandling – betingelser – nyt anbringende – begreb [Rettens procesreglement, art. 44, stk. 1, litra c), og art. 48, stk. 2] (jf. præmis 139)
9.                     Fælles handelspolitik – beskyttelse mod dumping – dumpingmargen – fastsættelse af normalværdien – tildeling af status som virksomhed, der drives på markedsøkonomiske vilkår – betingelser – bevisbyrden påhviler producenterne – bedømmelse af beviserne påhviler institutionerne – domstolsprøvelse – grænser [Rådets forordning nr. 384/96, som ændret ved forordning nr. 1225/2009, art. 2, stk. 7, litra b) og c)] (jf. præmis 142-145)
Angående
Påstand om annullation af Rådets forordning (EF) nr. 91/2009 af 26. januar 2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT L 29, s. 1).
Konklusion
1)
Rådet for Den Europæiske Union frifindes.
2)
Gem-Year Industrial Co. Ltd (Zhejiang, Kina) og Jinn-Well Auto-Parts (Zhejiang) Co. Ltd bærer deres egne omkostninger og betaler de omkostninger, der er afholdt af Rådet og European Industrial Fasteners Institute AISBL.
3)
Europa-Kommissionen bærer sine egne omkostninger.